Document ID: 31987D0554

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 23ης Νοεμβρίου 1987
για τη σύναψη της διεθνούς συμφωνίας του 1982 για τη γιούτα και τα προϊόντα γιούτας
(87/554/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η διεθνής συμφωνία του 1982 για τη γιούτα και τα προϊόντα γιούτας υπογράφηκε εξ ονόματος της Κοινότητας στις 6 Ιουνίου 1983 και ότι, σύμφωνα με την απόφαση 83/328/ΕΟΚ του Συμβουλίου της 26ης Μαΐου 1983 για την υπογραφή και ανακοίνωση της προσωρινής εφαρμογής της συμφωνίας (1), δέκα κράτη μέλη υπέγραψαν τη συμφωνία·
ότι, σύμφωνα με την προαναφερθείσα απόφαση, ο Γενικός Γραμματέας του Οργανισμού Ηνωμένων Εθνών ενημερώθηκε για την πρόθεση της Κοινότητας να θέσει σε εφαρμογή την απαραίτητη για την έγκριση της συμφωνίας θεσμική διαδικασία και για το ότι η Κοινότητα θα εφαρμόσει τη συμφωνία προσωρινά από την έναρξη ισχύος της σύμφωνα με το άρθρο 40·
ότι οι στόχοι τους οποίους επιδιώκει η συμφωνία εγγράφονται εν μέρει στο πλαίσιο της κοινής εμπορικής και εν μέρει στο πλαίσιο της τεχνικής ή αναπτυξιακής συνεργασίας· ότι η εφαρμογή της συνεπάγεται, επομένως, τόσο δράση της Κοινότητος όσο και κοινή δράση των κρατών μελών·
ότι, στο διάστημα που μεσολάβησε από τότε, τα υπογράφοντα κράτη μέλη κύρωσαν τη συμφωνία και δύο κράτη μέλη προσχώρησαν σ' αυτήν·
ότι η συμφωνία άρχισε να ισχύει οριστικά·
ότι η Κοινότητα πρέπει να εγκρίνει τη διεθνή συμφωνία του 1982 για τη γιούτα και τα προϊόντα γιούτας, σύμφωνα με το άρθρο 37 της συμφωνίας αυτής,
ΑΠΟΦΑΣΙΖΕΙ:
Άρθρο 1
Η διεθνής συμφωνία του 1982 για τη γιούτα και τα προϊόντα γιούτας εγκρίνεται εξ ονόματος της Ευρωπαϊκής Οικονομικής Κοινότητας.
Το κείμενο της συμφωνίας επισυνάπτεται στην απόφαση 83/328/ΕΟΚ.
Άρθρο 2
Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο που θα καταθέσει το έγγραφο έγκρισης της συμφωνίας.
Βρυξέλλες, 23 Νοεμβρίου 1987.

Labels: 3
17
1
5